ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸਿਹਤਮੰਦ ਵਿਅਕਤੀ ਹੀ ਸਿਹਤਮੰਦ ਰਾਸ਼ਟਰ ਦਾ ਨਿਰਮਾਣ ਕਰਦੇ ਹਨ ਇਸ ਲਈ ਸਿਹਤਮੰਦ ਸਰੀਰ ਅਤੇ ਸਿਹਤਮੰਦ ਮਨ ਲਈ ਯੋਗ ਨੂੰ 365 ਦਿਨ ਅਪਣਾਓ : ਸ਼੍ਰੀ ਅਨਰਾਗ ਠਾਕੁਰ
ਦੇਸ਼ਭਰ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ ਮਨਾਇਆ ਗਿਆ
ਅੰਤਰਰਾਸ਼ਟਰੀ ਯੋਗ ਦਿਵਸ ਭਾਰਤ ਦੇ 75 ਪ੍ਰਤੀਸ਼ਠਿਤ /ਵਿਰਾਸਤ ਸਥਾਨਾਂ ‘ਤੇ ਮਨਾਇਆ ਗਿਆ, ਜਿਨ੍ਹਾਂ ਵਿੱਚ ਚਾਰ ਸਥਾਨ ਹਿਮਾਚਲ ਪ੍ਰਦੇਸ਼ ਦੇ ਸਨ
ਸ਼੍ਰੀ ਅਨੁਰਾਗ ਠਾਕੁਰ ਨੇ ਹਿਮਾਚਲ ਪ੍ਰਦੇਸ਼ ਦੇ ਸੁਜਾਨਪੁਰ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਅਗਵਾਈ ਕੀਤੀ ਪ੍ਰਤਿਸ਼ਠਿਤ ਕਟੋਚ ਫੋਰਟ ‘ਤੇ ਵਿਸ਼ੇਸ਼ ਯੋਗ ਸੈਸ਼ਨ ਦਾ ਆਯੋਜਨ ਕੀਤਾ ਗਿਆ
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਕਾਂਗੜਾ ਫੋਰਟ ‘ਤੇ ਸ਼੍ਰੀ ਪੰਕਜ ਚੌਧਰੀ ਨੇ ਪਰਾਸ਼ਰ ਸਰੋਵਰ, ਮੰਡੀ ਵਿੱਚ ਅਤੇ ਸ਼੍ਰੀ ਨਿਸਿਥ ਪ੍ਰਮਾਣਿਕ ਨੇ ਅਟਲ ਟਨਲ ‘ਤੇ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਅਗਵਾਈ ਕੀਤੀ
ਯੁਵਾ ਮਾਮਲੇ ਅਤੇ ਖੇਡ ਅਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਅੱਜ ਕਿਹਾ ਕਿ ਯੋਗ ਭਾਰਤ ਦੇ ਪ੍ਰਾਚੀਨ ਇਤਿਹਾਸ ਅਤੇ ਪਰੰਪਰਾਵਾਂ ਦਾ ਅਨਮੋਲ ਉਪਹਾਰ ਹੈ। ਉਨ੍ਹਾਂ ਨੇ ਕਿਹਾ ਕਿ ਯੋਗ ਮਨ ਅਤੇ ਸਰੀਰ,ਵਿਚਾਰ ਅਤੇ ਕਾਰਜ, ਸਬਰ ਅਤੇ ਸੰਤੁਸ਼ਟੀ ਦਰਮਿਆਨ ਏਕਾਤਮ ਸਥਾਪਿਤ ਕਰਦਾ ਹੈ। ਯੋਗ ਮਾਨਵ ਅਤੇ ਕੁਦਰਤੀ ਦਰਮਿਆਨ ਸਮਰਸਤਾ ਕਾਇਮ ਕਰਦਾ ਹੈ ਅਤੇ ਸਿਹਤਮੰਦ ਅਤੇ ਆਰੋਗਿਯ ਲਈ ਸਮੁੱਚੇ ਤੌਰ ਤੇ ਮਾਧਿਅਮ ਬਣਦਾ ਹੈ।
ਮੰਗਲਵਾਰ ਦੀ ਸਵੇਰ ਹਮੀਰਪੁਰ ਜ਼ਿਲ੍ਹੇ ਦੇ ਟਿਹਰਾ ਸੁਜਾਨਪੁਰ  ਵਿੱਚ ਜਨਸਮੂਹ ਨੂੰ ਸੰਬੋਧਿਤ ਕਰਦੇ ਹੋਏ ਸ਼੍ਰੀ ਠਾਕੁਰ ਨੇ ਨੌਜਵਾਨਾਂ ਅਤੇ ਜੀਵਨ ਦੇ ਹਰ ਵਰਗ ਦੇ ਲੋਕਾਂ ਨੂੰ ਸੱਦਾ ਦਿੱਤਾ ਕਿ ਉਹ ਸ਼ਾਂਤੀਪੂਰਵਕ ਜੀਵਨ ਲਈ ਸਿਹਤਮੰਦ ਸਰੀਰ ਅਤੇ ਸਿਹਤਮੰਦ ਮਨ ਦੇ ਵਾਸਤੇ ਯੋਗ ਨੂੰ 365 ਦਿਨ ਅਪਣਾਏ। ਉਨ੍ਹਾਂ ਨੇ ਕਿਹਾ ਕਿ ਸਿਹਤਮੰਦ ਵਿਅਕਤੀ ਹੀ ਸਿਹਤਮੰਦ ਪਰਿਵਾਰ ਦਾ ਫੈਸਲਾ ਕਰਦਾ ਹੈ ਜੋ ਅੱਗੇ ਚਲਕੇ ਸਿਹਤਮੰਦ ਸਮਾਜ ਦੀ ਰਚਨਾ ਕਰਦਾ ਹੈ। ਇਸ ਤਰ੍ਹਾਂ ਅਖਿਰਕਾਰ ਸਿਹਤਮੰਦ ਭਾਰਤ ਦੇ ਨਿਰਮਾਣ ਦੇ ਯਤਨਾਂ ਨੂੰ ਮਦਦ ਮਿਲਦੀ ਹੈ।
ਪੂਰੀ ਦੁਨੀਆ ਨੂੰ ਸਿਹਤਮੰਦ ਅਤੇ ਅਧਿਆਤਿਮਕ ਆਨੰਦ ਪ੍ਰਦਾਨ ਕਰਨ ਦੀ ਦਿਸ਼ਾ ਵਿੱਚ ਯੋਗ ਨੂੰ ਸੰਯੁਕਤ ਰਾਸ਼ਟਰ ਸੰਘ ਦੁਆਰਾ ਅਪਨਾਏ ਜਾਣ ਨੂੰ ਭਾਰਤ ਦੀ ਮਹਾਨ ਉਪਲਬਧੀ ਬਣਾਉਂਦੇ ਹੋਏ, ਸ਼੍ਰੀ ਠਾਕੁਰ ਨੇ ਸਾਰੇ ਲੋਕਾਂ ਨੂੰ ਕਿਹਾ ਕਿ ਉਹ ਸੰਕਲਪ ਕਰੇ ਕਿ ਯੋਗ ਦੇ ਰਾਹੀਂ ਭਾਰਤ ਨੂੰ ਇੱਕ ਸਿਹਤਮੰਦ ਰਾਸ਼ਟਰ ਬਣਾਉਣਗੇ ਤਾਕਿ ਅਗਲੇ 25 ਸਾਲਾਂ ਵਿੱਚ ਸਾਰੇ ਖੇਤਰਾਂ ਵਿੱਚ ਆਮੁਲ ਸਮਾਜਿਕ-ਅਰਥਿਕ ਵਿਕਾਸ ਨੂੰ ਗਤੀ ਮਿਲੇ।
ਉਨ੍ਹਾਂ ਨੇ ਕਿਹਾ ਕਿ ਪੂਰੇ ਵਿਸ਼ਵ ਨੇ ਉਤਸ਼ਾਹ ਨਾਲ ਯੋਗ ਨੂੰ ਅਪਨਾ ਲਿਆ ਹੈ ਜੋ ਭਾਰਤ ਲਈ ਗੌਰਵ ਦੀ ਗੱਲ ਹੈ ਅਤੇ ਸਾਰੇ ਉਮਰ ਵਰਗ ਦੇ ਲੋਕਾਂ ਲਈ ਜ਼ਰੂਰੀ ਹੈ ਕਿ ਉਹ ਯੋਗ ਨੂੰ ਜੀਉਣ ਦਾ ਤਰੀਕਾ ਬਣਾ ਲੈਣ।
ਸ਼੍ਰੀ ਠਾਕੁਰ ਨੇ ਕਿਹਾ ਯੋਗ ਕੇਵਲ ਕੋਈ ਕਸਰਤ ਨਹੀਂ ਹੈ ਬਲਕਿ ਇਹ ਆਪਣੇ, ਵਿਸ਼ਵ ਅਤੇ ਕੁਦਰਤੀ ਦੇ ਨਾਲ ਏਕਾਤਮ ਦੀ ਭਾਵਨਾ ਦੀ ਖੋਜ ਹੈ। ਉਨ੍ਹਾਂ ਨੇ ਜੋਰ ਦੇ ਕੇ ਕਿਹਾ ਕਿ ਜ਼ਰੂਰਤ ਇਸ ਗੱਲ ਦੀ ਹੈ ਕਿ ਅਸੀਂ ਆਪਣੀ ਜੀਵਨ-ਸ਼ੈਲੀ ਵਿੱਚ ਬਦਲਾਵ ਲਿਆਏ ਅਤੇ ਚੈਤੰਨਯ ਬਣੇ। ਇਸ ਤਰ੍ਹਾਂ ਅੱਗੇ ਚਲਕੇ ਅਸੀਂ ਜਲਵਾਯੂ ਪਰਿਵਤਰਨ ਨਾਲ ਮੁਕਾਬਲਾ ਕਰਨ ਵਿੱਚ ਮਦਦ ਮਿਲੇਗੀ।
ਸ਼੍ਰੀ ਠਾਕੁਰ ਨੇ ਯੁਵਾ ਪ੍ਰਤੀਭਾਗੀਆਂ ਨੂੰ ਤਾਕੀਦ ਕੀਤੀ ਕਿ ਉਹ ਸੋਸ਼ਲ ਮੀਡੀਆ ‘ਤੇ ਆਪਣੀ ਯੋਗ-ਸੇਲਫੀ ਪੋਸਟ ਕਰੇ। ਜਿਸ ਨਾਲ ਅਨੇਕ ਲੋਕਾਂ ਨੂੰ ਯੋਗ ਨੂੰ ਆਪਣੇ ਜੀਵਨ ਦਾ ਅੰਗ ਬਣਾਉਣ ਦੀ ਪ੍ਰੇਰਣਾ ਮਿਲ ਸਕੇ।
ਸ਼੍ਰੀ ਠਾਕੁਰ ਨੇ ਹਿਮਾਚਲ ਪ੍ਰਦੇਸ਼ ਦੇ ਹਮੀਰਪੁਰ ਜ਼ਿਲ੍ਹੇ ਦੇ ਟਿਹਰਾ ਸੁਜਾਨਪੁਰ  ਵਿੱਚ 8ਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ ਸਮਾਰੋਹਾਂ ਦੀ ਅਗਵਾਈ ਕੀਤੀ। ਅੰਤਰਰਾਸ਼ਟਰੀ ਯੋਗ ਦਿਵਸ ਸਮਾਰੋਹਾਂ ਵਿੱਚ ਉਨ੍ਹਾਂ ਦੇ ਨਾਲ ਘੁਮਾਰਵੀਂ ਦੀ ਵਿਧਾਇਕ ਸ਼੍ਰੀਮਤੀ ਮੀਨਾ ਠਾਕੁਰ, ਗ੍ਰਾਮ ਪ੍ਰਧਾਨ ਅਤੇ ਟਿਹਰਾ ਸੁਜਾਨਪੁਰ ਦੀ ਗ੍ਰਾਮਸਭਾ ਦੇ ਮੈਂਬਰ ਸ਼ਾਮਲ ਹੋਏ।
ਸ਼੍ਰੀ ਅਨੁਰਾਗ ਠਾਕੁਰ ਨੇ ਇੱਕ ਫੋਟੋ ਪ੍ਰਦਰਸ਼ਨੀ ਦਾ ਵੀ ਅਵਲੋਕਨ ਕੀਤਾ, ਜਿਸ ਦੀ ਵਿਸ਼ਾ-ਵਸਤੂ “ਸੇਵਾ-ਸੁਸ਼ਾਸਨ-ਗਰੀਬ ਕਲਿਆਣ” ਸੀ। ਇਹ ਪ੍ਰਦਰਸ਼ਨੀ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੇ ਕੇਂਦਰੀ ਸੰਚਾਰ ਬਿਉਰੋ , ਸ਼ਿਮਲਾ ਨੇ ਲਗਾਈ ਸੀ। ਪ੍ਰਦਰਸ਼ਨੀ ਵਿੱਚ ਕੇਂਦਰ ਸਰਕਾਰ ਦੁਆਰਾ ਚਲਾਏ ਜਾਣ ਵਾਲੇ ਵਿਕਾਸ ਪ੍ਰੋਗਰਾਮਾਂ ਅਤੇ ਪਹਿਲਾਂ ਨੂੰ ਦਰਸ਼ਾਇਆ ਗਿਆ ਸੀ।
ਸੀਬੀਸੀ ਦੇ ਏਡੀਜੀ ਸ਼੍ਰੀ ਰਾਜਿੰਦਰ ਚੌਧਰੀ ਨੇ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਨੂੰ ਯੋਗ ਪੁਸਤਕਾਂ ਦੀ ਇੱਕ ਸੈਟ ਵੀ ਭੇਂਟ ਕੀਤਾ। ਇਨ੍ਹਾਂ ਸਚਿਤਰ ਪੁਸਤਕਾਂ ਨੂੰ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦੇ ਪ੍ਰਕਾਸ਼ਨ ਵਿਭਾਗ ਨੇ ਪ੍ਰਕਾਸ਼ਿਤ ਕੀਤਾ ਹੈ। ਪੁਸਤਕਾਂ ਵਿੱਚ ਆਸਨਾਂ ਦੇ ਵਿਸ਼ੇ ਵਿੱਚ ਜਾਣਕਾਰੀ ਦਿੰਦੇ ਹੋਏ ਚਿਤਰਾਂ ਦੇ ਰਾਹੀਂ ਵੱਖ-ਵੱਖ ਯੋਗ ਤਕਨੀਕਾਂ ਨੂੰ ਪ੍ਰਦਰਸ਼ਿਤ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਨੇ ਮੈਸੂਰੂ ਪੈਲੇਸ ਗ੍ਰਾਉਂਡ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ 2022 ਸਮਾਰੋਹਾਂ ਦੀ ਅਗਵਾਈ ਕੀਤੀ ਅਤੇ ਹਜ਼ਾਰਾਂ ਯੋਗ ਅਭਿਯਾਸਾਂ ਨੇ ਇਸ ਵਿੱਚ ਸ਼ਿਰਕਤ ਕੀਤੀ ਅਤੇ ਯੋਗਾਸਨ ਕੀਤਾ।
ਅੰਤਰਰਾਸ਼ਟਰੀ ਯੋਗ ਦਿਵਸ ‘ਤੇ ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਸੰਦੇਸ਼ ਦੀ ਦੂਰਦਰਸ਼ਨ ਦੁਆਰਾ ਲਾਈਵ ਸਟ੍ਰੀਮਿੰਗ ਕੀਤੀ ਗਈ। ਆਪਣੇ ਸੰਦੇਸ਼ ਵਿੱਚ ਪ੍ਰਧਾਨ ਮੰਤਰੀ ਨੇ ਯੁਵਾਵਾਂ ਅਤੇ ਸਾਰੇ ਉਮਰ ਵਰਗ ਦੇ ਲੋਕਾਂ ਨੂੰ ਸੱਦਾ ਦਿੱਤਾ ਕਿ ਉਹ ਸਿਹਤਮੰਦ ਸਰੀਰ, ਮਨ ਅਤੇ ਆਤਮਾ ਦੇ ਰਾਹੀਂ ਸਿਹਤਮੰਦ ਜੀਵਨ ਲਈ ਯੋਗ ਦੇ ਅਨਮੋਲ ਉਪਹਾਰ ਨੂੰ ਅਪਨਾਏ। ਅੰਤਰਰਾਸ਼ਟਰੀ ਯੋਗ ਦਿਵਸ ‘ਤੇ ਮਾਣਯੋਗ ਪ੍ਰਧਾਨ ਮੰਤਰੀ ਦੇ ਸੰਦੇਸ਼ ਦੀ ਲਾਈਵ ਸਟ੍ਰੀਮਿੰਗ ਦੇ ਲਈ ਹਿਮਾਚਲ ਪ੍ਰਦੇਸ਼ ਵਿੱਚ ਐੱਲਈਡੀ ਸਕ੍ਰੀਨਾਂ ਲਗਾਈਆਂ ਗਈਆਂ ਹਨ।
ਕੇਂਦਰੀ ਸਿੱਖਿਆ, ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਕਾਂਗੜਾ ਜ਼ਿਲ੍ਹੇ ਦੇ ਕਾਂਗੜਾ ਫੋਰਟ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ ਪ੍ਰੋਗਰਾਮ ਦੀ ਅਗਵਾਈ ਕੀਤੀ।
ਕੇਂਦਰੀ ਵਿੱਤ ਰਾਜਮੰਤਰੀ ਸ਼੍ਰੀ ਪੰਕਜ ਚੌਧਰੀ ਨੇ ਮੰਡੀ ਜ਼ਿਲ੍ਹੇ ਦੇ ਪਾਰਾਸ਼ਰ ਸਰੋਵਰ ਦੇ ਨਿਕਟ ਅੰਤਰਰਾਸ਼ਟਰੀ ਯੋਗ ਦਿਵਸ ਸਮਾਰੋਹਾਂ ਦੀ ਅਗਵਾਈ ਕੀਤੀ।
ਕੇਂਦਰੀ ਖੇਡ ਅਤ ਗ੍ਰਿਹ ਰਾਜ ਮੰਤਰੀ ਸ਼੍ਰੀ ਨਿਸਿਥ ਪ੍ਰਾਮਾਣਿਕ ਨੇ ਅਟਲ ਟਨਲ ਦੇ ਪਾਸ ਸਮਾਰੋਹਾਂ ਦੀ ਅਗਵਾਈ ਕੀਤੀ। ਅਟਲ ਟਨਲ ਨੂੰ ਹਿਮਾਚਲ ਪ੍ਰਦੇਸ਼ ਵਿੱਚ ਲੇਹ-ਮਨਾਲੀ ਰਾਜਮਾਰਗ ‘ਤੇ ਹਿਮਾਚਲ ਦੀ ਪੂਰਵੀ ਪੀਰ ਪੰਜਾਲ ਲੜੀ ਵਿੱਚ ਰੋਹਤਾਂਗ ਦਰਾ ਦੇ ਨੀਚੇ ਬਣਾਇਆ ਗਿਆ ਹੈ।
ਅੰਤਰਰਾਸ਼ਟਰੀ ਯੋਗ ਦਿਵਸ ਦੇਸ ਦੇ 75 ਪ੍ਰਤਿਸ਼ਠਿਤ ਸਥਾਨਾਂ ‘ਤੇ ਮਨਾਇਆ ਗਿਆ। ਇਨ੍ਹਾਂ ਵਿੱਚੋਂ ਚਾਰ ਸਥਾਨ ਹਿਮਾਚਲ ਪ੍ਰਦੇਸ਼ ਨਾਲ ਚੁਣੇ ਗਏ ਸਨ।
ਸੈਕੜੇ ਨੌਜਵਾਨਾਂ ਅਤੇ ਸਮਾਜ ਦੇ ਹਰ ਵਰਗ ਦੇ ਲੋਕਾਂ, ਪੰਚਾਇਤੀ ਰਾਜ, ਐੱਨਵਾਈਕੇਐੱਸ, ਯੁਵਾ ਕਲਬਾਂ, ਸਮੁਦਾਏ ਅਧਾਰਿਤ ਨਾਗਰਿਕ ਸੰਗਠਨਾਂ ਦੇ ਪ੍ਰਤੀਨਿਧੀਆਂ, ਸਵੈ-ਸਹਾਇਤਾ ਸਮੂਹਾਂ, ਐੱਨਸੀਸੀ, ਐੱਨਐੱਸਐੱਸ, ਰੇਂਜਰਸ ਐਂਡ ਰੋਵਰਸ ਦੇ ਮੈਂਬਰ ਅਤੇ ਆਮ ਲੋਕਾਂ ਨੇ ਹਿਮਾਚਲ ਪ੍ਰਦੇਸ਼ ਦੇ ਇਨ੍ਹਾਂ ਚਾਰਾਂ ਸਥਾਨਾਂ ‘ਤੇ ਆਯੋਜਿਤ ਅੰਤਰਰਾਸ਼ਟਰੀ ਯੋਗ ਦਿਵਸ ਵਿੱਚ ਹਿੱਸਾ ਲਿਆ।
ਨਾਮਿਤ ਏਜੰਸੀ “ਆਰਟ ਆਵ੍ ਲਿਵਿੰਗ” ਦੇ ਯੋਗ ਵਿਸ਼ੇਸ਼ਤਾਂ ਅਤੇ ਨਹਿਰੂ ਯੁਵਾ ਕੇਂਦਰ ਸੰਗਠਨ ਨੇ ਹਿਮਾਚਲ ਪ੍ਰਦੇਸ਼ ਦੇ ਸਾਰੇ ਸਥਾਨਾਂ ‘ਤੇ ਭੋਰ ਵਿੱਚ ਯੋਗ ਅਭਿਯਾਸ ਕਰਨ ਵਿੱਚ ਲੋਕਾਂ ਦੀ ਅਗਵਾਈ ਕੀਤੀ।
ਪੱਤਰ ਸੂਚਨਾ ਦਫਤਰ ਚੰਡੀਗੜ੍ਹ ਦੇ ਏਡੀਜੀ ਸ਼੍ਰੀ ਰਾਜਿੰਦਰ ਚੋਧਰੀ, ਹਮੀਰਪੁਰ ਦੀ ਡੀਸੀ ਸੁਸ਼੍ਰੀ ਦੇਬਾਸ਼ਵੇਤਾ ਬਨਿਕ, ਐੱਨਵਾਈਕੇਐੱਸ ਦੇ ਸਟੇਟ ਡਾਇਰੈਕਟਰ ਸ਼੍ਰੀ ਸੈਮਸਨ ਮਸੀਹ, ਪੱਤਰ ਸੂਚਨਾ ਦਫਤਰ, ਸੀਬੀਸੀ ਦੇ ਪ੍ਰਮੁੱਖ ਅਧਿਕਾਰੀ, ਜ਼ਿਲ੍ਹਾ ਪ੍ਰਸ਼ਾਸਨ ਅਤੇ ਨਹਿਰੂ ਯੁਵਾ ਕੇਂਦਰ ਸੰਗਠਨ ਨੇ ਸੁਜਾਨਪੁਰ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ ਸਮਾਰੋਹ ਦੇ ਸਹਿਜ ਆਯੋਜਨ ਨੂੰ ਸੰਭਵ ਬਣਾਉਣ ਵਿੱਚ ਕੁਸ਼ਲ ਵਿਵਸਥਾ ਕੀਤੀ।